Κώστας Ζουράρις

Βιογραφία

Γεννήθηκε το 1940 και είναι γιος του ιατρού σεξολόγου Γεωργίου Ζουράρι (1899-2001). Αποφοίτησε από το Πειραματικό Σχολείο του Αριστοτέλειου Πανεπιστημίου Θεσσαλονίκης, σπούδασε Νομική στο ΑΠΘ και έλαβε μεταπτυχιακό τίτλο σπουδών στις Πολιτικές Επιστήμες στο Πανεπιστήμιο Παρίσι VIII, όπου συμμετείχε στο κίνημα του Μαΐου του 1968.Ακόμα, είναι πτυχιούχος του Κρατικού Ωδείου Θεσσαλονίκης (πιάνο-θεωρία-αρμονία) & της Μουσικής Ακαδημίας Mozarteum, του Σάλτσμπουργκ της Αυστρίας

Πολιτική σταδιοδρομία

Ως φοιτητής υπήρξε ιδρυτικό μέλος της αριστερης ομάδας Δημοκρατική Αντίσταση Σπουδαστών (ΔΑΣ). Είναι πρώην μέλος του Κομμουνιστικού Κόμματος Ελλάδος και του ΚΚΕ Εσωτερικού και πρώην εκδότης της εφημερίδας Μακεδονία.
Ο Ζουράρις είναι αντίθετος σε κάθε λύση του Μακεδονικού ονοματολογικού ζητήματος με την εύρεση μιας σύνθετης ονομασίας που θα περιλαμβάνει τη λέξη «Μακεδονία» ή παράγωγά της. Το Μάιο του 2009 μαζί με το Στέλιο Παπαθεμελή ίδρυσε το Πανελλήνιο Μακεδονικό Μέτωπο για να συμμετάσχει στις Ευρωεκλογές. Το Κόμμα περιλάμβανε και οργανώσεις της ελληνικής μακεδονικής διασποράς.
Στις βουλευτικές εκλογές του Ιανουαρίου του 2015 ήταν υποψήφιος στις λίστες των ΑΝΕΛ και εξελέγη βουλευτής Α' Θεσσαλονίκης. Η πρώτη του ομιλία στη Βουλή περιείχε, σε μία ιδιότυπη μίξη αρχαίοπρεπών και νέοτερων ελληνικών, αποσπάσματα από νεοέλληνες ποιητές, κείμενα των πατέρων της Εκκλησίας και τον επιτάφιο λόγο του Περικλή που μεταφέρει ο Θουκυδίδης. Τα Μέσα Μαζικής Ενημέρωσης επιφύλαξαν τόσο θετικά, αλλά και αρνητικά σχόλια για την ομιλία του Ζουράρι. 
Εξελέγη και πάλι βουλευτής στις εκλογές του Σεπτεμβρίου του 2015.
Στις 5 Νοεμβρίου του 2016 ορίστηκε υφυπουργός Παιδείας, Έρευνας και Θρησκευμάτων. Εξαιτίας αντιδράσεων σε δηλώσεις του στο ραδιόφωνο κατά τις οποίες επανέλαβε υβριστικό σύνθημα κατά των οπαδών του Ολυμπιακού και κατά του Άρη, ο πρόεδρος των ΑΝΕΛ Πάνος Καμμένος του ζήτησε να παραιτηθεί από την θέση του υφυπουργού. Ο Ζουράρις απέστειλε επιστολή στον πρωθυπουργό Αλέξη Τσίπρα στις 14 Ιανουαρίου 2018. Η παραίτηση έγινε δεκτή δύο ημέρες αργότερα, στις 16 Ιανουαρίου. Στις 4 Φεβρουαρίου 2019, με επιστολή που απέστειλε στον πρόεδρο της Βουλής δήλωσε ότι αποτελεί μέρος της κυβερνητικής πλειοψηφίας που στηρίζει την κυβέρνηση του Αλέξη Τσίπρα.

Διδακτικό Έργο

·  Κλασική Πολιτική Θεωρία στο Πανεπιστήμιο Παρίσι VIII (1969 – 2005).
·  Προσκεκλημένος  Καθηγητής Πανεπιστημίου Ιωαννίνων (2000).
·  Καθηγητής Σχολής Εθνικής Αμύνης (ΣΕΘΑ) στην Αθήνα & Ανωτάτης Διακλαδικής Σχολής Πολέμου (ΑΔΙΣΠΟ)  στη Θεσσαλονίκη (2003 έως και σήμερα).
·  Προσκεκλημένος Καθηγητής Κολλεγίου Μέσης Ανατολής Κύπρου (1994-2000).
·  Προσκεκλημένος Καθηγητής, στο πλαίσιο μαθημάτων, Ιστορίας της Φιλοσοφίας, Τμήμα Θεολογίας ΑΠΘ (1989-2014).

Έργα του ιδίου

 La dictature et son même, ἐκδ. Παν/μίου Paris 8 - Vincen­nes, 1973.
Un peuple rétif, ἐκδ. Monde Diplomatique, 1977.
Μισγάγκεια ἀπερινόητη, ἐκδ. Ὀδυσσέας, Α΄ἔκδοση, 1984· ἐκδ. Ἁρμός, Ε΄ ἔκδοση, 1992.
La véritable nature du pouvoir, ἐκδ. Contacts, 1985.
De la farce ataraxique, ἐκδ. Temps Modernes, 1985.
Alpha vers, ἐκδ. Κοχλίας, Nicosie Chypre, 1987.
Apories hellènes, ἐκδ. Autrement, 1988.
Οὐρανίας πέρι, ἐκδ. Δόμος, 1989.
Γελᾶς Ἑλλὰς ἀποφράς, ἐκδ. Ἁρμός, 1990.
Μέσα στὸ σάμαλι ἡ Ἀχειροποίητος, ἐκδ. Ἁρμός, 1992.
Ἄθλια ἆθλα θέμεθλα, ἐκδ. Ἁρμός, 1997.
Λ.Ο.Κ., ἐκδ. Ἁρμός, 1998.
Χέσαιτο εἰ μαχέσαιτο ἄλλως σκωπτικός, ἐκδ. Ἁρμός, 2000.
Συμφωνημένα ὑπονοούμενα, ἐκδ. Ἁρμός, 2001.
Εἰσαγωγὴ στὴν ἀπογείωση τῆς πολιτικῆς, ἐκδ. Ἁρμός, 2001.
Νῦν αἰωροῦμαι…, ἐκδ. Ἁρμός, 2003.
Ἐν αἰνίγματι πρόσωπα, ἐκδ. Ἁρμός, 2006.
Βέβηλα, κίβδηλα, σκύβαλα, ἐκδ. Ἁρμός, 2008.
Νὰ τὴν χέσω τέτοια λευτεριά, ὅπου θὰ κάμω ἐγὼ ἐσένα πασιά!, ἐκδ. Ἁρμός, 2009.
Φιλοκαλοῦμεν μετ’ ἀνταρσίας, ἐκδ. Ἁρμός, 2010.
Ἑλληνικὴ Δημοκρατία, ἐκδ. Ἁρμός, 2012.
Ἔρχομαι ἀπὸ μακριά, ἐκδ. Ἁρμός, 2014.